CELEX: 62011TN0286
Language: fi
Date: 2011-06-06 00:00:00
Title: Asia T-286/11 P: Valitus, jonka Luigi Marcuccio on tehnyt 6.6.2011 virkamiestuomioistuimen asiassa F-21/10, Luigi Marcuccio v. Euroopan komissio, 16.3.2011 antamasta määräyksestä

6.8.2011   
            
            
               FI
            
            
               Euroopan unionin virallinen lehti
            
            
               C 232/35
            
         Valitus, jonka Luigi Marcuccio on tehnyt 6.6.2011 virkamiestuomioistuimen asiassa F-21/10, Luigi Marcuccio v. Euroopan komissio, 16.3.2011 antamasta määräyksestä
   (Asia T-286/11 P)
   2011/C 232/62
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: asianajaja G. Cipressa)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan valituksenalaisen määräyksen kokonaisuudessaan ja poikkeuksetta ja lisäksi ensisijaisesti:
            
         
               —
            
            
               hyväksymään kaikki vaatimukset, jotka on esitetty ensimmäisessä oikeusasteessa
            
         
               —
            
            
               velvoittamaan vastaajan korvaamaan valittajalle kaikki ne kulut, joita tälle on aiheutunut valituksenalaisen ensimmäisessä oikeusasteessa annetun ratkaisun osalta, tai toissijaisesti:
            
         
               —
            
            
               palauttamaan asian Euroopan unionin virkamiestuomioistuimen käsiteltäväksi eri kokoonpanossa, jotta tämä ratkaisisi asian uudelleen kunkin sellaisen vaatimuksen osalta, joihin näiden vaatimusten edellisissä kohdissa viitataan.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, joka perustuu perustelujen täydelliseen puuttumiseen ”korvausvaatimusten” osalta
               
                           —
                        
                        
                           Valittaja vetoaa tutkinnan laiminlyömisen ja tosiseikkojen vääristämisen osalta siihen, että unionin toimielinten sopimussuhteen ulkopuolisen vastuun syntymistä koskevia oikeussääntöjä, kaikille kyseisille toimielimille ja Euroopan unionin tuomioistuimelle kuuluvan perusteluvelvollisuuden käsitettä ja Euroopan unionin toimielimen lainvastaisen toiminnan käsitettä on tulkittu ja sovellettu virheellisesti ja kohtuuttomasti.
                        
                     
         
               2)
            
            
               Toinen valitusperuste, joka perustuu siihen, että ensimmäisessä oikeusasteessa asiaa käsitelleen tuomioistuimen ”oikeudenkäyntikuluja” koskevat ratkaisut ovat lainvastaisia
               
                           —
                        
                        
                           Valittaja väittää tältä osin, että se, että oikeusriidan asianosainen velvoitetaan korvaamaan Euroopan unionin virkamiestuomioistuimelle tälle aiheutuneet kulut työjärjestyksen 94 artiklan perusteella, voi perustua ainoastaan sellaisiin seikkoihin, jotka ovat tiiviissä yhteydessä kyseiseen asiaan, eikä sellaisiin käyttäytymiseen, johon saman asianosaisen väitetään syyllistyneen muissa asioissa.